PATVIRTINTA

Lopšelio-darželio direktoriaus

2017 m. rugsėjo 18d.

įsakymu Nr. V-66

PRITARTA

Lopšelio-darželio tarybos

2017- 09 - 04 d. posėdyje

protokolo Nr. 1

**MARIJAMPOLĖS VAIKŲ LOPŠELIO – DARŽELIO „RŪTA“**

**2017-2018 M.M. VEIKLOS PLANAS**

**BENDROSIOS NUOSTATOS**

Marijampolės vaikų lopšelis-darželis ,,Rūta“ - savivaldybės biudžetinė įstaiga įgyvendinanti ikimokyklinio ir priešmokyklinio ugdymo programas, integruojanti Valdorfo, sveikos gyvensenos ir individualių gebėjimų programas. Marijampolės vaikų lopšelio –darželio „Rūta“ 2017- 2018 m.m. metinis veiklos planas (toliau planas), nustato įstaigos tikslus, uždavinius bei priemones uždaviniams vykdyti. Planu siekiama teikti kokybiškas švietimo paslaugas, atitinkančias nuolat kintančias visuomenės reikmes, tenkinti ugdytinių ir jų tėvų/globėjų lūkesčius, ugdymosi poreikius ankstyvojo, ikimokyklinio ir priešmokyklinio ugdymo srityje. Planas parengtas atsižvelgus į Marijampolės savivaldybės administracijos Švietimo, kultūros ir sporto departamento 2017 metų veiklos prioritetus, lopšelio-darželio 2016-2018 metų strateginį veiklos planą, Planą įgyvendins lopšelio-darželio bendruomenė.

**2016-2017 M.M. VEIKLOS ĮGYVENDINIMAS**

2016-2017 m. m. įstaigos veiklos planas buvo sudarytas atsižvelgiant į įstaigos strateginį planą, Marijampolės švietimo skyriaus veiklos prioritetus, 2015 – 2016 m. m. veiklos programos analizę, pedagogų siūlymus.

Vienas iš pagrindinių šių 2016/2017 m. m. tikslų: Efektyviai organizuoti įstaigos veiklą, laiduoti ugdymo programų įvairovę ir kokybišką ugdymą. Šio tikso įgyvendinimui numatytos priemonės keturiems uždaviniams įgyvendinti:

1. Sudaryti sąlygas kokybiškam vaikų ugdymuisi, tobulinant vaikų pasiekimų vertinimo ir ugdomosios veiklos planavimo procesą bei keliant pedagogų kompetencijas.

2.Kurti inovatyvias ugdymo (si) edukacines erdves vaiko kalbai, poreikiams patenkinti, kompetencijoms, kūrybiškumui ugdyti.

3. Plėtoti besimokančios ir bendradarbiaujančios bendruomenės idėją, tobulinti įstaigos savivaldos darbo grupių veiklą, siekiant vaikų pasiekimų pažangos, Ikimokyklinio ugdymo bendrosios programos atnaujinimo.

4.Puoselėti vaikų tautinės kultūros tradicijas, ugdyti vaikų etnokultūrinės raiškos įgūdžius, tautinio paveldo pažinimą ir etninių vertybių perteikimą.

Įgyvendinant 2016-2017 metų programos tikslą, buvo siekiama ugdymosi kokybės tobulinant ugdymo (si) procesą ir ugdymo (si) turinį, įtraukiant į vaikų ugdymą (si) tėvus, kuriant edukacines aplinkas, įgyvendinant sveikos gyvensenos programą, tobulinant darbuotojų profesines kompetencijas.

1.Sėkmingai įgyvendintas pirmasis metinės veikos uždavinys - sudaryti sąlygas kokybiškam vaikų ugdymuisi, tobulinant vaikų pasiekimų vertinimo ir ugdomosios veiklos planavimo procesą bei keliant pedagogų kompetencijas. 2016-2017 m. m. siekta sėkmingo visos įstaigos darbo, pedagogų atsakomybės už vykdomą veiklą, kokybiško vaikų ugdymo ir ugdomosios veiklos vertinimo. Priešmokyklinio amžiaus vaikams taikyta Priešmokyklinio ugdymo bendroji programa, socialinių ir emocinių įgūdžių ugdymui integruota tarptautinė programa „Zipio draugai“. Ikimokyklinio amžiaus vaikams taikyta įstaigos Bendroji ikimokyklinio ugdymo programa. „Kodėlčiukų” grupė dirbo laikantis Valdorfo pedagogikos nuostatų. Įstaigoje, šeimoms auginančioms vaikus, kurie turi kalbos ir komunikacijos  sutrikimų, pagalbą ir konsultacijas teikia logopedas. Siekiant saugoti ir stiprinti vaiko sveikatą, vykdyta sveikos gyvensenos ugdymo programa. Integruotos Alkoholio, tabako ir kitų psichiką veikiančių medžiagų vartojimo prevencijos, Gyvenimo įgūdžių ugdymo, programos.

Buvo išanalizuotas vaikų pažangos vertinimas, atliktas vertinimas pagal įstaigos pasirinktą vertinimo sistemą. Rezultatai rodo, kad taikant savaitinį ugdomosios veiklos planavimą, atsižvelgiant į vaikų pažangos žingsnius, vaikų ugdymo procesas pagerėjo, daugiau kreipiamas dėmesys į vaiko poreikius, žinių lygį, vaikų patirtį. Ugdymas tapo labiau individualizuotas, daugiau ugdomajame procese atsižvelgiama į vaikų pasiekimų vertinimo sritis. Analizuojant uždavinio įgyvendinimo rezultatus, nustatyta, kad numatytos priemonės įgyvendintos: plėtoti ir tobulinti ikimokyklinio amžiaus vaikų gebėjimai ir priešmokyklinio amžiaus vaikų kompetencijos, ugdymo procesas organizuotas nenutrūkstamai ir kokybiškai, tenkinti vaikų poreikiai ir tėvų lūkesčiai. Vaikų veikla viešinta įstaigos internetinėje svetainėje [www.ldruta.lt](http://www.ldruta.lt), Facebook tinklalapyje, informacija dalintasi įstaigos ir grupių lankstinukuose, informaciniuose stenduose.

Tikslingai buvo organizuojama metodinė veikla. Kiekvieną mėnesį pedagogės rinkosi į metodinius pasitarimus, vyko metodinės konsultacijos savaitės veiklos planavimo ir ugdymo organizavimo tobulinimo klausimais. Pagerėjo pedagogių savaitiniai planai, vaikų pažangos vertinimas.

Mokytojų tarybos posėdyje –prie apskrito stalo diskutavome apie Ikimokyklinės įstaigos ir šeimos partnerystės svarbą, siekiant pilietinių ir tautinių vertybių puoselėjimo, sveikatos stiprinimo, saugios aplinkos kūrimo, bendruomeniškumo. Aptarėme pedagogių ir tėvų bendradarbiavimo sąlyčio taškus. Vaikų sveikatos stiprinimo ir sveikos gyvensenos programos ir vaikų sergamumo analizę. Priimtas susitarimas dėl kokybiško ugdymo kriterijų: ugdymas bus kokybiškas, jei: remsis vaiko patirtimi ir mokėjimu; vaikas susidomės; tikslingai naudojamos priemonės ir aplinka; organizuotoje ugdomojoje veikloje bus galimybė rinktis ir tęsti veiksenas. Nors grupėse yra sudarytos sąlygos naudotis informacinėmis technologijomis, tačiau pastebime, kad jos ugdymo procese naudojamos labai ribotai.

Rudenį vyko grupių tėvų susirinkimai, kuriuose pristatyta ugdymo programa, aptartas vaikų pažangos ir pasiekimų vertinimas, pristatytos ugdymo gairės. Pavasarį pedagogės ir tėvai aptarė programų įgyvendinimą. Tėvai aktualią informaciją sužinojo iš grupių www.facebook.com paskyros, darželio svetainės [www.ldruta.lt](http://www.ldruta.lt) ir kt.

2.Siekėme įgyvendinti uždavinį: kurti inovatyvias ugdymo (si) edukacines erdves vaiko kalbai, poreikiams patenkinti, kompetencijoms, kūrybiškumui ugdyti. Metodinių pasitarimų metu pedagogės dalinosi patirtimi apie tinkamos ugdomosios aplinkos įtaką ugdymo (si) rezultatams. Vyko apskrito stalo diskusijos: edukacinių erdvių kūrimas, siekiant užtikrinti vaikų kalbos, skaitymo, rašymo įgūdžius, netradicinių aplinkų grupėse kūrimo galimybės, stebėjimas ir aptarimas. Grupių auklėtojos susipažino su visų grupių edukacinėmis erdvėmis, netradicinių ugdomųjų erdvių sudarymo galimybėmis, edukacinių erdvių nauda ir pagalba ugdomajame procese. Siekiant kryptingo ir sistemingo ugdymo, didelis dėmesys skirtas ugdymo inovacijoms: ugdytiniai Vilniaus universiteto botanikos sodo ekologinio konkurso „Mano žalioji palangė“, Lietuvos olimpinės akademijos piešinių konkurso „Mes – būsimieji olimpiečiai“, dalyviai.

3. Įgyvendintas uždavinys: plėtoti besimokančios ir bendradarbiaujančios bendruomenės idėją, tobulinti įstaigos savivaldos darbo grupių veiklą, siekiant vaikų pasiekimų pažangos, Bendrosios ikimokyklinio ugdymo programos atnaujinimo. Ypatingas dėmesys buvo skiriamas Bendrosios ikimokyklinio ugdymo programos atnaujinimui. Vyko ilgos diskusijos ir atsakingas darbas dėl naujai kuriamos lopšelio-darželio Bendrosios ikimokyklinio ugdymo programos, orientuojantis į  vaikų kompetencijų ugdymo (si) plėtojimą, ugdymosi sritis, gebėjimus, žinias, patirtį ir vaikų veiksenas. Tobulinant ugdymo turinį, įvertinant vaiko socializacijos proceso svarbą, kurio metu perimamos žinios, nuostatos, socialinis elgesys, santykiai, vaiko savęs atskleidimas, kultūros vertybės ir jų įtaka kasdieniame gyvenime, taikytas vienas iš veiksmingiausių būdų – projektinė veikla. Įstaigos pedagoginė bendruomenė yra tarptautinės eTwinning programos projekto „Obuolys“ („Apple“) dalyvė, o „Debesėlių“ grupės vaikai ir pedagogės Edita Jankauskienė ir Agnė Astrauskaitė Tarptautinės programos e –Twinning projekte „Pavasaris atėjo. Gėlės skleidžiasi“ dalyvė. Pedagogės apdovanotos Europos kokybės ženkleliais. Skatinant olimpines idėjas, aktyviai įsijungta į Lietuvos Tautinio olimpinio komiteto ir Respublikinės ikimokyklinio ugdymo kūno kultūros pedagogų asociacijos organizuotą projektą „Mažųjų olimpiada“.

Auklėtojos pedagogų posėdžių ir metodikos tarybos metu refleksavo ir perdavė informaciją kolegėms apie vaikų daromą pažangą. Metodinių pasitarimų metu ankstyvojo amžiaus „Žuvyčių“ grupės praktinės veiklos pristatyme „Kalbinis ugdymas“ ankstyvąjame amžiuje“, auklėtoja Laura Naujokienė įstaigos auklėtojas supažindino su taikomais metodais – pažinimu „per klausą“, pažinimu „per regėjimą“, pažinimu „per judesį“, „per dailę“, „per lytėjimą“. Pranešimą stebėjo ir susipažino su gerąja patirtimi Marijampolės savivaldybės ikimokyklinių įstaigų pedagogės. Bendraudami su kitų įstaigų pedagogais, siekėme ne tik perteikti savo pedagogų gerąją patirtį, bet ir įvairinti patirties sklaidos formas. „Svajoklių“ grupės auklėtoja Violeta Botyrienė pristatė grupėje įgyvendinamą „Kimochis ikimokyklinio ugdymo programą. Auklėtoja Edita Jankauskienė ir Lina Seliokienė pasidalino patirtimi apie vykdomų eTwinning projektų įgyvendinimą. Meninio ugdymo pedagogė Virginija Grigaitienė pristatė vaizdo medžiagą „Vakarojimų, renginių su šeima netradicinėje aplinkoje organizavimas“. Vyresniųjų grupių „Aitvarai“ ir „Šarkiukai“ auklėtojos pasidalino patirtimi apie ugdymosi priemonių OPA PA Draugai Pi KO komplekto aktualumą, modernumą ir priimtinumą vaikams.. Palaikėme partneriškus santykius su šeima. Ieškant naujų, įdomesnių darbo su tėvais formų, organizuojamas tėvų pedagoginis švietimas, įvairūs bendri renginiai, projektinė veikla, atvirų durų dienos, parodos, mugės, akcijos, išvykos su tėvais, plenerai. Buvo pakviestos pradinių klasių mokytojos. Organizuota velykinių margučių paroda „Velykinis margutis“, priešmokyklinio ugdymo grupės ‚Pelėdžiukai“ plenero „Kurkime kartu“ vaikų ir tėvų piešinių paroda.

Marijampolės regiono ikimokyklinio ir priešmokyklinio ugdymo metodinėje praktinėje konferencijoje „Vaiko kalbos ugdymą skatinantys veiksniai ugdymo institucijoje ir šeimoje“, pranešimą skaitė ir dalinosi gerąja patirtimi lopšelio-darželio ankstyvojo amžiaus ‚Žuvyčių‘ auklėtoja Laura Naujokienė. Konferencijos svečius pasveikino lopšelio-darželio folklorinis ansamblis „Patrimpas“. Respublikinio švietimo įstaigų bendruomenių ekologinio švietimo projekto „Saulėto oranžinio traukinio kelionė per Lietuvą“ baigiamojoje konferencijoje „Gerosios darbo patirties sklaida keliaujant saulėtu oranžiniu traukiniu“ patirtimi dalinosi auklėtoja Regina Ramanauskienė. „Svajoklių“ grupėje pas auklėtojas Violetą Botyrienę ir Gintarę Petkevičienę atliko 2- jų savaičių praktiką studentės iš Vokietijos Branderburgo miesto Friustenvaldo profesinės mokyklos. Studentės įgijo patirties dirbant su ikimokyklinio ugdymo vaikais.

4. Puoselėti vaikų tautinės kultūros tradicijas, ugdyti vaikų etnokultūrinės raiškos įgūdžius, tautinio paveldo pažinimą ir etninių vertybių perteikimą. Lopšelio-darželio „Rūta“ ugdytiniai turėjo galimybę ugdytis saugioje, kūrybiškumą skatinančioje aplinkoje. Ugdymas vyko savitarpio pagarba, bendravimo ir bendradarbiavimo kultūra grįstoje aplinkoje. Vaikai turėjo galimybę tobulinti savo galias ir gebėjimus, reikšti savo nuomonę, tobulinti kalbą, perimti savo tautos kultūrą, papročius ir tradicijas:

Ryškiausi 2016/2017 m. m. ugdytinių pasiekimai:

|  |  |  |  |  |  |  |  |
| --- | --- | --- | --- | --- | --- | --- | --- |
| **Konkurso, parodos, festivalio pavadinimas** | | | **Data** | | **Laimėjimas** | | **Organizatorius** |
| **Tarptautiniai, respublikiniai konkursai, akcijos** | | | | | | | |
| Tarptautinė ikimokyklinių ugdymo įstaigų vaikų kūrybinių darbų paroda „Mano mylimiausias personažas iš pasakos“. | | 2016-11-23 | | Padėkos raštai | | Marijampolės vaikų l/d „Pasaka“ | |
| Respublikinė ikimokyklinio ir pradinio ugdymo įstaigų kūrybinių vaikų darbų paroda „Miestas kuriame aš gyvenu“ | 2016 12-14 | | | Padėkos raštas | | Marijampolės vaikų l/d „Šypsenėlė“ | |
| Respublikinė pilietinės iniciatyvos akcija Tarptautinė tolerancijos diena | 2016-11-16 | | | Padėka | | Tarptautinė komisija  L/D „Rūta“ | |
| Respublikinis vaikų ir moksleivių piešinių konkursas „Apšerkšniją mūsų žiemos“ | 2016-11-28 | | | I vieta  Fausta Keturakytė  II vieta  Ugnė Nurutdinova | | Vilniaus MSCB vaikų biblioteka “Saulutė“ | |
| Respublikinis vaikų ir jaunimo piešinių konkursas „Tradicinė užgavėnių kaukė“. | 2017-02-23 | | | Padėkos raštai | | Vilniaus etninės kultūros centras | |
| Veiksmo Savaitė be patyčių „Žaliasis miestas“ | 2017-03- 18 | | | Padėka | | VšĮ | |
| Tarptautinė dailės darbų paroda, skirta pasaulinei autizmo dienai „Mėlynas mano pasaulis“ | 2017-04-04 | | | Padėkos raštais apdovanota Beata Iešmantė, Airina Juodviršytė,  Kamilė Baltrūnaitė, Lukas Kavaliauskas | | Marijampolės  P.Kriaučiūno vieš. Bibliotekos multicentras | |
|  |  | | |  | |  | |
| Tarptautinis Barbaros Petchenik vardo vaikų žemėlapių konkursas ‚Mums patinka žemėlapiai“. | 2017-04-24 | | | Padėkos raštu apdovanotas Julius Alenskas | | Lietuvos kortografų draugija | |
| Respublikinis „ Vaikų velykėlės 2017“ konkursas | 2017-04-23 | | | Padėkos raštai, knygelės, muzikinės pasakos vaikams. | |  | |
| 45-asis Tarptautinis piešinių konkursas „Lidicė 2017“ | 2017-05-10 | | | Padėkos raštas  Kamilei Heinrych | | Čekijos Respublikos Kultūros ministerija | |
| Tarptautinė kūrybinių darbų paroda ‚Velykų medis“ | 2017-04-18 | | | Padėkos raštai | | Marijampolės vaikų l/d „Pasaka“ | |
| Tarptautinis piešinių konkursas „Išgirsti pačią slapčiausią gamtos kalbą“ 2017 | 2017 05-26 | | | Diplomai:  Konkurso laureatės  Kizalė Ainė,  Keturakytė Fausta | | Panevėžio gamtos mokykla | |
| Ketvirtasis Respublikinis vaikų ir moksleivių kūrybinis konkursas „Lietuvos architektūros perlai“ | 2017-04-25 | | | Diplomai: II vieta – Airina Juodviršytė  Padėka už kūrybiškumą Ugnė Nuritdinova | | Menų studija V.Š.Į. „Linksmos spalvos“ | |
| Tarptautinė mokytojų ir mokinių darbų paroda „Jurgeli, meistreli...2017“ | 2017-04-21 | | | Padėka Vėlimo būrelio mokytojai A. Petkevičienei ir meninio ugdymo pedagogei Inai Andrulienei už Sūduvos krašto tautodailės ir amatų tradicijų puoselėjimą. | | Marijampolės savivaldybės administracijos Švietimo, kultūros ir sporto departamento Švietimo skyrius | |
| III Tarptautinė vaikų dailės darbelių paroda ir meninė-sportinė šventė „Mano spalvotas pasaulis“ | 2017-06-01 | | | Padėka už kūrybiškumą. | | Lenkijos Punsko savivaldybės vaikų darželis. | |
| **Vaikų piešinių, darbų parodos įstaigoje ir už jos ribų** | | | | | | | |
|  | | | | | | | |
| Renginio „Spalva ir muzika vaiko gyvenime“ | 2016 11-24 | | | Diplomais apdovanoti:Austėja vainikonytė, Adomas Undaravičius, Guoda Čirvinskaitė | | Marijampolės dailės mokykla, Marijampolės valstybinė maisto ir veterinarijos tarnyba, Marijampolės gyvūnų mylėtojų asociacija. | |
| Jubiliejinė „Derliaus šventė „Sūduvos kraitė-2016“ Marijampolės poezijos parke. Įstaigos bendruomenės kūrybinių darbų paroda | 2016-10-01 | | | Padėkos raštas | | Marijampolės savivaldybė | |
| Marijampolės savivaldybės ikimokyklinio ugdymo įstaigų priešmokyklinių grupių ugdytinių šauniausio priešmokyklinuko „Į mokyklą pasiruošę““ konkursas | 2017-04-20 | | | Padėka | | Marijampolės vaikų l/d „Šaltinėlis“ | |
| Marijampolės savivaldybės švietimo įstaigų tradicinė Kalėdinių eglių paroda | 2017-01-05 | | | Už Sūduvos krašto etnokultūros puoselėjimą padėka „Gabiųjų rankų studijos“ vaikams ir vadovėms Aušrai Petkevičienei ir Inai Andrulienei už | | Marijampolės kultūros centras | |
| Šokių festivalis „Kaip mokam, taip šokam“ | 2017-04-27 | | | Padėka | | Marijampolės savivaldybės administracijos švietimo, kultūros ir sporto departamento švietimo skyrius | |
|  |  | | |  | |  | |
| Ekologinis projektas “Tarp gėlių”. | 2017-05-05 | | | Padėka l/d už bendradarbiavimą ir aktyvų bendruomenės dalyvavimą įgyvendinant Marijampolės savivaldybės ekologinio švietimo projektą. | | Marijampolės savivaldybės administracijos direktorius Sigitas Valančius | |
| **Akcijos** | | | | | | | |
| Masinis Bėgimas „Aš bėgu-2017“ | 2017-04-07 | | | Padėkos raštas | | Marijampolės vaikų l/d „Vaivorykštė“ | |
| Sausio 13 osios Laisvės gynėjų diena „Atmintis gyva nes liudija“ | 2017-01-13 | | | Padėkos raštas | | Tarptautinė komisija | |
| Akcija „Puoškime darželį“ | 2017-05-31 | | | Padėkos raštas | | Vaikų l/d „Rūta“ | |
| **Festivaliai, projektai** | | | | | | | |
| Tarptautinės programos eTwinning,tarptautinis projektas,,Obuolys“.  Tarptautinės programos eTwinning,tarptautinis projektas „Pavasaris atėjo. Gėlės skleidžiasi“ | 2016-09  2017-05 | | | eTwinning komanda | | Projekto dalyviai: Malta, Graikija, Lenkija, Čekija, Lietuva | |
|  |  | | |  | |  | |
| Respublikinis švietimo įstaigų ekologinio švietimo projektas „Saulėto oranžinio traukinio kelionė per Lietuvą“ | Visus mokslo metus | | | Dalyvauja visos grupės | | Projekto dalyviai:  respublikos švietimo įstaigos | |
| 12-asis tarptautinis dramos kolektyvų festivalis „Mažieji obuoliukai-2017“. | 2017-03-29 | | | Padėkos raštai, suvenyrai | | „Ryto“ pagrindinė mokykla | |
|  |  | | |  | |  | |
| Respublikinis ekologinis konkursas ‚Mano žalioji palangė“ | 2017-05-01 | | | Padėkos raštas | | Lietuvos mokinių neformaliojo švietimo centro direktorius | |
|  |  | | | Padėka | |  | |
| Marijampolės savivaldybės ikimokyklinio ir priešmokyklinio ugdymo įstaigų vaikų krepšinio projektas „Linksmasis kamuoliukas“ | Visus mokslo metus | | | Padėka | | Vaikų l/d „Rūta“  Marijampolės žaidimų sporto mokykla | |
|  |  | | |  | |  | |
| **Varžybos/konkursai** | | | | | | | |
| Respublikinis mokinių, mokytojų ir visuomenės sveikatos priežiūros specialistų konkursas „sveikuolių sveikuoliai“ | 2016-11- 19 | | | Padėkos raštas | | Marijampolės savivaldybės administracija | |
|  |  | | |  | |  | |
| Marijampolės vaikų ikimokyklinio amžiaus asmeninių-komandinių šaškių turnyro pirmenybės | 2016-11- 24 | | | I komandinė vieta | | Marijampolės šaškių“ klubas „Sūduva  L./d. „Pasaka“ | |
| Marijampolės savivaldybės ikimokyklinio ugdymo įstaigų priešmokyklinio ugdymo grupių ugdytinių futbolo turnyro „Advento futboliukas 2016“ | 2016-12- | | | Diplomas II vieta | | Marijampolės savivaldybės administracijos švietimo, kultūros ir sporto departamento švietimo skyrius | |
| Vi-asis respublikinis ikimokyklinio amžiaus vaikų šaškių turnyras  „Baltieji pradeda 2016“ | 2017- 05-19 | | | I vieta Lietuvos respublikos čempionai.  Pedagogė  A.Dembinskienė | | Jonavos l./d. „Saulutė“ | |
| Marijampolės vaikų l/d ir mokyklų šeimų komandinių šaškių turnyras | 2017-05-12 | | | II komandinė vieta | | Marijampolės šaškių“ klubas „Sūduva  L./d. „Pasaka“ | |

Įstaigoje buvo renginių tėvams ir vaikams. Šventiniuose renginiuose ir popietėse aktyviai dalyvavo tėvai, šeimų nariai. Šventės prasmingos, suteikiančios daug teigiamų emocijų. Labai įspūdingos tautinės šventės ir rudens vakarojimai su tėvais. Tradicija tapo – kalėdiniai vaidinimai, Užgavėnės. Buvo organizuotos vaikų darbų parodos įstaigoje: “Pelėdžiukų” grupės vaikų ir jų tėvelių darbų paroda “Kurkime kartu”, auklėtojos Editos Jankauskienės ir e Twinning darbo grupės pedagogių parodos Draugystės bibliotekoje ir darželyje “Obuolys”, “Kartu į ateitį”.

2016 – 2017 m. m. buvo vykdomi grupių ir respublikiniai projektai: respublikinis švietimo įstaigų bendruomenių ekologinio švietimo projektas „Saulėto oranžinio traukinio kelionė per Lietuvą“, tarptautinės programos eTwinning projektai,tarptautinis projektas,,Vaiko kelias į gražią kalbą“**.** Tai renginiai padėjusieji suburti įstaigos bendruomenę, skatinantys projektų organizatorių ir dalyvių diskusijas, bendradarbiavimą, geriausių sprendimų paiešką ir tuo pačiu gerinantys ugdymo kokybę. Projektų pasirinkimas ir tematika skirti užtikrinti visapusišką vaikų ugdymą, pateisinti tėvų ir visuomenės lūkesčius, skatinti darbuotojų iniciatyvą, saviraišką, kūrybiškumą, gebėjimą savarankiškai priimti sprendimus.

**2. LYGINAMOJI SITUACIJOS ANALIZĖ**

**2.1.Grupių komplektų ir ugdytinių skaičius:**

|  |  |  |  |  |
| --- | --- | --- | --- | --- |
| Grupė | 2016 | | 2017 | |
| Grupių skaičius | Vaikų skaičius | Grupių skaičius | Vaikų skaičius |
| Ankstyvasis ikimokyklinis ugdymas (lopšelis) | 2 | 31 | 2 | 30 |
| Ikimokyklinis ugdymas (darželis) | 6 | 124 | 6 | 119 |
| Valdorfo grupė | 1 | 19 | 1 | 20 |
| Priešmokyklinis ugdymas | 2 | 43 | 2 | 44 |
| **Viso:** | **11** | **217** | **11** | **213** |

**2.2. Pedagogų skaičius ir kvalifikacinės kategorijos:**

|  |  |
| --- | --- |
| Eilės Nr. | Kvalifikacinės kategorijos |
| 2013 | 2014 | 2015 | 2016 | 2017 |
|  | Auklėtojo | 6 | 10 | 10 | 6 | 7 |
|  | Vyresniojo auklėtojo | 10 | 7 | 7 | 9 | 9 |
|  | Auklėtojo metodininko | 6 | 6 | 5 | 6 | 6 |
|  | Mokytojo metodininko | 1 | 1 | 1 | 2 | 2 |
|  | Neatestuotų | - | - | - | - | - |
|  | Viso: | 23 | 24 | 23 | 23 | 24 |

**2.3. Individualių vaiko gebėjimų ugdymas papildomose veiklose 2016-2017 m.:**

|  |  |  |  |
| --- | --- | --- | --- |
| **Vaikų skaičius**  **Papildoma veikla** | **2015m.** | **2016 m.** | **2017m.** |
| Keramikos studija | 24 | 24 | 26 |
| Dailės studija | 28 | 28 | 28 |
| Lego studija | 36 | 36 | 36 |
| Choreografija | 55 | 55 | 55 |
| Šaškių studija | 13 | 13 | 10 |
| Mažasis futboliukas | 20 | 20 | 20 |
| Vilnos vėlimo sudija | 17 | 17 | 16 |
| Papje Maše |  | 14 | 16 |

**3. SSGG ANALIZĖ**

|  |
| --- |
| **Stiprybės.**   * Vykdomas visuminis kokybiškas vaiko ugdymas, prioritetai teikiami vaikų individualių gebėjimų ugdymui. Sukurta darbo su gabiais ugdytiniais sistema. * Vadovai inicijuoja ir skatina inovacijų diegimą, pedagogams sudaromos sąlygos maksimaliai išnaudoti savo gebėjimus darbe. * Atnaujinta lopšelio-darželio „Rūta“ bendroji ikimokyklinio ugdymo programa. * Rengiami ir įgyvendinami nacionaliniai bei tarptautiniai projektai, dalyvaujama savivaldybės organizuojamuose projektuose * Ilgalaikė projektinė veikla vykdoma, realizuojant grupių auklėtojų gebėjimus. * Teikiama kvalifikuota logopedo pagalba. * Garantuojamas darbuotojų atlyginimas. * Taupiai ir tikslingai naudojami įstaigai skirti asignavimai. * Dalyvavimas Europos Sąjungos ir valstybės remiamose Vaisių ir daržovių vartojimo skatinimo mokyklose ir „Pienas vaikams“ programose. * Įstaiga turi savitas tradicijas, gerą įvaizdį ir pozityvų bendruomenės narių bendravimą bei bendradarbiavimą. * Graži, estetinė vidaus ir lauko aplinka, gera vidaus tvarka. |
| **Silpnybės.**   * Daugėja soc. remtinų ir be tėvų priežiūros paliktų vaikų (tėvai uždarbiauja užsienyje). * Trūksta psichologo, neteikiama profesionali psichologinė pagalba. * Nepakankamas dalyvavimas ES projektuose. Gebėjimo pasinaudoti ES fondais stoka. * Nepakankamas finansavimas. * Nesaugi lauko teritorija (plytelių, sporto aikštelės danga, tvora neatitinka HN reikalavimų). * Tradicijas stengiasi kurti ar palaikyti tik dalis bendruomenės narių. |
| **Galimybės.**   * Didėjantis švietimo vaidmuo visuomenės vertybių sistemoje įgalina plėtoti racionalią, pagrįstą ir į pokyčius reaguojančią įstaigą. * Dalyvavimas ES struktūrinių fondų paramos programose, projektuose. * Įstaigos asignavimų didinimas: lėšų pritraukimas, vykdant aktyvią 2% metinių gyventojų pajamų mokesčio deklaravimą. * Pedagogų profesinis tobulėjimas. Informacinė, konsultacinė švietimo skyriaus specialistų pagalba. * Išnaudoti projektinės veiklos teikiamas galimybes bendruomeniškumo, tautiškumo, etninės kultūros, pilietiškumo ugdymui. * Dalyvauti respublikiniuose seminaruose su pranešimais, stendais |
| **Grėsmės.**   * Ekonominė padėtis šalyje. Turtinės ir socialinės diferenciacijos ryškėjimas visuomenėje. Socialiai remtinų šeimų skaičiaus didėjimas. Vaikų socialinė ir kultūrinė izoliacija. * Nepalanki ir nuolat kintanti įstatyminė bazė, užtikrinant realią tėvų atsakomybę už vaikų priežiūrą ir ugdymą. * Nuolatinė švietimo politikos kaita. * Nepalanki demografinė situacija. Didėjantis vaikų sergamumas. Prastėjanti vaikų fizinė, psichinė sveikata. * Ne visi pedagogai supranta bendradarbiavimo bei kaitos procesų reikšmę įstaigai. * Dėl lėšų stygiaus nepakankamai vykdomi HN reikalavimai. |

**4.STRATEGINIS TIKSLAS**

**Ugdyti kūrybingą, saugų ir sveiką vaiką modernioje, efektyviai veikiančioje, atviroje kaitai aplinkoje.**

**5.VEIKLOS PRIORITETAI**

* Skatinti švietimo turinio įvairovę atveriant daugiau erdvės kiekvieno vaiko pažangai.
* Didinti ikimokyklinio ugdymo prieinamumą.
* Propaguoti ir puoselėti tautines vertybes, ugdyti pilietiškumo kompetenciją.

**TIKSLAS :**

**Siekti geros ugdymo įstaigos kiekvienam ugdytiniui, laiduoti ugdymo programų įvairovę ir kokybišką ugdymą,** **kurti emociškai palankią aplinką vaikams.**

**UŽDAVINIAI:**

1. Užtikrinti aukštesnę ugdymo kokybę, naudojant inovatyvias ugdymo priemones bei taikant ugdymo turinio naujoves.

2. Ugdyti vaikų etnokultūrinės raiškos įgūdžius, tautinio paveldo pažinimą ir etninių

vertybių perteikimą.

3. Tobulinti sveikatos saugojimo ir stiprinimo sistemą, užtikrinti sveiką, saugią, užkertančią kelią smurto, prievartos apraiškoms aplinką, kuri turi būti psichologiškai, fiziškai saugi, kupina pagarbos, supratimo, pasitikėjimo ir jaukios atmosferos.

**6.VEIKLOS TIKSLO IR UŽDAVINIŲ ĮGYVENDINIMAS**

|  |  |  |  |  |  |
| --- | --- | --- | --- | --- | --- |
| **Metų uždavinys** | **1.** Užtikrinti aukštesnę ugdymo kokybę, naudojant inovatyvias ugdymo priemones bei taikant ugdymo turinio naujoves. | | | | |
| **Įgyvendinimo priemonės** | **Vykdytojai** | **Terminai** | | **Laukiamas**  **rezultatas** | **Atsiskaitymo forma, šaltiniai** |
| 1.Užtikrinti ugdymo turinio kaitą, dirbant pagal atnaujintą Bendrąją ikimokyklinio ugdymo programą bei ugdymo turinį papildant kūrybiškomis pedagogų, ugdytinių iniciatyvomis, priemonėmis. | Direktorės pavaduotoja ugdymui, meninio ugdymo pedagogai,  auklėtojos. | 2017-2018m. | | Gerės ugdymo kokybė ir teikiamos paslaugos. Gerės ugdymo procesas, bus numatytos gaires ir priemones pedagoginio proceso plėtrai. | Metodinėje taryboje, mokytojų taryboje, įstaigos taryboje. |
| 2. Lavinti gebėjimą reflektuoti savo praktinės veiklos kokybę, įvertinti bei tobulinti įstaigos ikimokyklinio ugdymo (si) programos kokybę, atsižvelgiant į vaikų pasiekimus, taikant pasiekimų aprašo rezultatus. | Direktorės pavaduotoja ugdymui, meninio ugdymo pedagogai, auklėtojos. | 2017-2018m. | | Gebėsime nagrinėti ir pritaikyti bendradarbiavimo galimybes, sprendžiant ugdymo kokybės gerinimo problemas/klausimus, panaudosime informaciją rengiant planus. | Metodinėje taryboje,  mokytojų taryboje, įstaigos taryboje. |
| 3. Į vaiką orientuoto ugdymo (si) turinio modeliavimas ikimokyklinio ir priešmokyklinio ugdymo grupėse. Ugdomosios veiklos planavimo dokumentų analizė ir atnaujinimas. | Direktorė, direktorės pavaduotoja ugdymui, pedagogai. | 2017-2018m. | | Orientuojantisį ugdymo/si pasiekimų žingsnius, stebint vaikų raidą ir pažangą, įgyvendinsime atnaujintą įstaigos Bendrąją ikimokyklinio ugdymo (si) programą. | Metodinėje taryboje, mokytojų taryboje, įstaigos taryboje. |
| 4. Darbas su gabiais vaikais. Papildomos veiklos organizavimas ir tobulinimas | Direktorė, direktorės pavaduotoja ugdymui, pedagogai. Papildomų veiklų pedagogai. | 2017-  2018 m. | | Mokėsime stebėti bei vertinti skirtingų poreikių vaikų pasiekimus bei ugdymosi pažangą, savo darbo kokybę | Metodinėje taryboje, mokytojų taryboje, įstaigos taryboje. |
| **5.** Inicijuoti pedagogų gerosios patirties sklaidą, organizuoti nuolatinį mokytojų profesinės kompetencijos augimą įtakojantį švietimo proceso veiksmingumą. | Grupių pedagogai, papildomų veiklų pedagogai,  direktoriaus  pavaduotoja ugdymui, ugdytinių tėvai. | 2017-  2018 m. | | Pedagogai įgis reikiamų kompetencijų.  Ugdymas, labiau atlieps vaiko, poreikius, individualius gebėjimus. | Pranešimai mokytojų tarybos posėdžiuose, įstaigos veiklos programos priedai. |
| **Metų uždavinys** | **2.** Ugdyti vaikų etnokultūrinės raiškos įgūdžius, tautinio paveldo pažinimą ir etninių vertybių perteikimą. | | | | |
| **Įgyvendinimo priemonės** | **Vykdytojai** | | **Terminai** | **Laukiamas**  **rezultatas** | **Atsiskaitymo forma, šaltiniai** |
| 1. Puoselėti etnokultūros tradicijas, ugdyti vaikų pilietiškumo, socializacijos bei saugios gyvensenos įgūdžius ir nuostatą, skatinti vaikų kūrybiškumą, saviraišką įvairių renginių metu. | Direktorė, direktorės pavaduotoja ugdymui | | 2017-2018m. | Bus ugdomas noras pažinti ir perimti tautos kultūrą, remiantis tautos tradicijomis, skatinant kūrybinę saviraišką. Vyks renginių aptarimas. | Metodinėje taryboje, mokytojų taryboje, įstaigos taryboje |
| **2.** Siekti dalyvavimo įvairiuose renginiuose, akcijose, formuoti aktyvaus dalyvavimo viešajame gyvenime patriotinius įgūdžius. | Direktorė, direktorės pavaduotoja ugdymui, pedagogai. | | 2017-2018m. | Vaikai išgyvens nuostabą, džiaugsmą, pažinimą, atsivėrus paslaptingam pasauliui, kels įstaigos įvaizdį. | Metodinėje taryboje, mokytojų taryboje, įstaigos taryboje, darželio svetainėje. |
| 3. Kūrybiškai organizuoti ugdymo procesą, tobulinant ugdytinių kalbos, etnokultūros, tautinio paveldo pažinimą. | Direktorės pavaduotoja ugdymui, meninio ugdymo pedagogai, auklėtojos | | 2017-2018m. | Tobulės vaikų kalbiniai įgūdžiai, įgytos žinios ir patirtis, bus taikoma ugdymo procese. | Pranešimai pedagogų tarybos posėdžiuose, metodinės tarybos, posėdžiuose. |
| 4. Stiprinti ryšius bendruomenėje ir aktyviai bendradarbiauti su socialinias partneriais. | Direktorės pavaduotoja ugdymui, grupių auklėtojos | | 2017-2018m. | Vyks bendri projektai, akcijos, metodinės dienos, dalijimasis gerąja patirtimi. | Pedagogų tarybos posėdyje. |
| **Metų uždavinys** | **3.** Tobulinti sveikatos saugojimo ir stiprinimo sistemą, užtikrinti sveiką, saugią, užkertančią kelią smurto, prievartos apraiškoms aplinką, kuri turi būti psichologiškai, fiziškai saugi, kupina pagarbos, supratimo, pasitikėjimo ir jaukios atmosferos. | | | | |
| **Įgyvendinimo priemonės** | **Vykdytojai** | | **Terminai** | **Laukiamas**  **rezultatas** | **Atsiskaitymo forma, šaltiniai** |
| 1. Vykdant 2013-2018 m. m. sveikatos stiprinimo programą ugdyti asmenį motyvuotą sveikai gyventi, sveikai maitintis, saugiai judėti. | Direktorės pavaduotoja ugdymui, grupių auklėtojos, darbo grupės | | 2017-2018m. | Pagerės ugdytinių kasdieninio gyvenimo, saugaus elgesio, taisyklingos kūno laikysenos, mitybos įgūdžiai. | Pranešimai pedagogų tarybos posėdžiuose, metodinės tarybos, posėdžiuose |
| 2. Skatinti vaikų fizinį aktyvumą sudarant palankias sąlygas jų fizinei raidai, lavinti taisyklingą laikyseną. | Direktorė, direktorės pavaduotoja ugdymui, VGK, darbo grupė. | | 2017-2018m. | Gerės vaikų emocinė savijauta, tobulės fizinio ugdymo įgūdžiai. Gerės vaikų aktyvumas, judesių darnumas, bendruomeniškumas ir sveikatingumas. | Įstaigos veiklos programos priedai. Pranešimai pedagogų, metodinės tarybos posėdžiuose. |
| 3.Vadovaujantis „Kovos su patyčiomis ir smurtu prevencinio darbo veiklos programa, užtikrinti sveiką, saugią, užkertančią kelią smurto, prievartos apraiškoms aplinką, kuri turi būti psichologiškai, dvasiškai ir fiziškai saugi, kupina pagarbos, supratimo, pasitikėjimo, įvertinimo, pozityvios, geranoriškos, ir jaukios atmosferos. | Direktorės pavaduotoja ugdymui, VGK, darbo grupė. | | 2017-2018m. | Tobulinsime grupių veikos planus, siekiant ugdymosi pažangos.  Pedagogai įgis reikiamų kompetencijų sėkmingam įstaigos kaitos procesui užtikrinti, didės įstaigos prestižas. | Pranešimai pedagogų tarybos posėdžiuose, metodinės tarybos, posėdžiuose. |
| 4. Vadovaujantis „Alkoholio, tabako ir kitų psichiką veikiančių medžiagų vartojimo prevencijos rekomendacijomis, ugdyti vaikus atpažinti tam tikras medžiagas, taip apsaugant vaikus nuo atsitiktinių apsinuodijimų vaistais ir kitais toksiniais ar cheminiais preparatais aplinkoje. | Direktorė, direktorės pav. ugdymui, VGK, darbo grupė. | | 2017-2018m. | Įgis socialinės patirties, pagarbos ir tolerancijos socialinių ir amžiaus grupių žmonėms, žinių apie aplinką, savo teisių bei pareigų žinojimą. | Pranešimai pedagogų tarybos posėdžiuose, metodinės tarybos, posėdžiuose. |
| 5.Formuoti ir stiprinti vaikų sveikatos kompetenciją, ugdyti sveikos gyvensenos įgūdžius. | Direktorė, direktorės pav. ugdymui. | | 2017-2018m. | Įgytos žinios ir patirtis bus taikomi ugdymo procese, bus plečiamas ugdymo proceso turinys. | Įstaigos veiklos programos priedai. Pranešimai pedagogų, metodinės tarybos posėdžiuose. |